Але праваслаўныя святары ў Беларусі кажуць пра павагу да католікаў і жаданне ўзаемадзеяння. У беларускага праваслаўнага духавенства больш рэалістычная пазіцыя, адзначыў рэлігіязнайца. “Апошняя такая праблема ў тым, што ёсць запрашэнне ад кіраўніцтва Каталіцкага Касцёла ў Беларусі і палітычнага кіраўніцтва краіны да папы Францішка да таго, каб ён прыехаў у Беларусь. Пазіцыя Беларускай Праваслаўнай Царквы сфармуліравана так: мы не супраць, мы зацікаўлены ў добрых узаемаадносінах з католікамі, але мы – частка Рускай Праваслаўнай Царквы і павінны на міжнародным узроўні падтрымліваць яе пазіцыю. А пазіцыя Рускай Праваслаўная Царквы такая: у сувязі з падзеямі ва Украіне, праблемай грэка-католікаў, прыезд у Беларусь Папы непажаданы. У выніку атрымліваецца: як Беларуская Праваслаўная Царква мы не супраць, мы зацікаўлены ў дыялогу, але як частка Рускай Праваслаўнай Царквы – мы не хочам прыезду Папы”, — выказаў сваё меркаванне рэлігіязнаўца.